Ինչպես նշեց կինոռեժիսորը ՕՐԵՐ–ի հետ զրույցում, ինքն արդեն վերադարձել է Բեյրութ, եւ չէր սպասում, որ մրցանակն իր ֆիլմին կտան, հակառակ դեպքում կմնար Տորինոյում։ Ամեն դեպքում նա փառատոնին տեսաուղերձ է ուղարկել, որում պատմել է Բեյրութի Սանյակ ճամբարի մասին։ Նա նշել է, որ դա հայկական ճամբար է, որտեղ 1920-ական թվականներին շատ հայեր իրենց փրկությունը գտան եւ շարունակեցին ապրել սերնդե-սերունդ։ Բայց այսօր այդ ճամբարն առեւտրական նպատակներով ուզում են քանդել, ինչը համընկնում է այնպիսի մի ժամանակի, երբ կրկին հազարավոր մարդիկ գաղթական են դարձել եւ մնալու տեղ չունեն։